
NJOFTIM 
SHPALLJE PUBLIKE PËR QIRADHËNIE

	Njësia  Nr.
	Emri i Ndërmarrjes Shoqërore
	Emërtimi
	Vendndodhja e asetit-pronës (Adresa)
	Sipërfaqja m2
	Qiradhënie e mujore/(vjetore 

	Njësia 001
	N.B.I Agromorava
	Lokali Afarist në Z.K Gjylekar - i cili gjendet në ngastren kadastrale 1425-0 - me sipërfaqe 40m2
	Gjylekar Viti
	40
	Mujore

	Njësia 002
	IMK Pipe Manufacturing
	Tokë Komerciale Z.K Shtime - Parcela kadastrale 01347-0, pjesë të parcelave 01349-1(vetëm 162m2) dhe 01348-1 (vetëm 533m2)
	Shtime Shtime
	3892
	Mujore

	Njësia 003
	NewCo Xim Strezovci  
	Lokali afarist - Pjesë e Ndërtesës administrative në Berivojcë, lokali me hapësirë prej 120m².
	Berivojcë Kamenicë
	120
	Mujore

	Njësia 004
	NewCo Xim Strezovci  
	Lokali afarist - Pjesë e Ndërtesës administrative në Berivojcë, lokali me hapësirë prej 200m².
	Berivojcë Kamenicë
	200
	Mujore


KUSHTET E PËRGJITHSHME TË QIRADHËNIES
1. Periudha e qiradhënies do të jetë deri në një (1) vit, me mundësi vazhdimi në përputhje me vendimin e Autoritetit të Likuidimit, si dhe me mundësi ndërprerjeje të parakohshme për shkak të privatizimit, likuidimit, shitjes së asetit apo rrethanave të tjera relevante që ndikojnë në administrimin e asetit. 
2. Ofertat për qiradhënie komerciale mund të dorëzohen nga personat juridikë dhe format e tjera të organizimit të biznesit të regjistruara sipas legjislacionit në fuqi në Republikën e Kosovës, duke përfshirë por pa u kufizuar në: 
o Biznes Individual (B.I.); 
o Shoqëri me Përgjegjësi të Kufizuar (Sh.P.K.); 
o Shoqëri Aksionare (Sh.A.); 
o Ortakëri e Përgjithshme (O.P.); 
o Ortakëri e Kufizuar (O.K.); 
o Degë të shoqërive të huaja të regjistruara në Kosovë; 
o Ndërmarrje publike apo forma tjera juridike të lejuara me ligj. 
3. Ofertat duhet të dorëzohen nga përfaqësuesi ligjor i subjektit juridik ose nga personi i autorizuar me autorizim të noterizuar. 
4. Çdo ofertë duhet të dorëzohet në zarf të mbyllur, ku secila njësi përbën ofertë të veçantë (një zarf - një ofertë - një njësi), në Zyrën Rajonale të AKP-së në Gjilan. 
5. Në pjesën e jashtme të zarfit duhet të shënohen: 
o Numri i njësisë; 
o Emri i NSh-së; 
o Vendndodhja e asetit; 
o Shënimi: "Të mos hapet para seancës publike të hapjes së ofertave". 
6. Ofertuesi fitues obligohet që menjëherë pas nënshkrimit të kontratës të paguajë shumën e barabartë me një (1) qira mujore. 
7. Për qiradhënie mujore me vlerë prej 300.00 Euro ose më shumë, para nënshkrimit të kontratës ofertuesi fitues duhet të sigurojë garanci bankare të pakushtëzuar dhe të pagueshme me kërkesë të parë, me vlefshmëri prej trembëdhjetë (13) muajsh dhe me mbulueshmëri në vlerë ekuivalente me gjashtë (6) qira mujore. 
8. Për dorëzimin e ofertës duhet të përdoret formulari zyrtar i ofertimit për qiradhënie mujore (komerciale), i cili mund të merret në Zyrën Rajonale të AKP-së ose të shkarkohet nga faqja zyrtare e internetit e AKP-së. Mos përdorimi i formularit zyrtar do të rezultojë me diskualifikimin e ofertës. 
9. Kriter për përzgjedhjen e ofertuesit fitues do të jetë oferta me çmimin më të lartë të ofruar dhe e përgjegjshme sipas kushteve të këtij njoftimi. 
10. Ofertat do të pranohen më datë 18.11.2026 nga ora 10:00 deri në ora 12:00. 
11. Hapja publike e ofertave do të bëhet më datë 18.11.2026 duke filluar nga ora 12:30 në Zyrën Rajonale të AKP-së në Gjilan. 
12. Ofertat e dorëzuara përmes faksit, postës elektronike ose mjeteve të tjera elektronike nuk do të pranohen. 
13. Sipërfaqet e paraqitura janë të përafërta. Të dhënat më të sakta mund të sigurohen në Zyrën Rajonale të AKP-së në Gjilan. 
14. Informatat shtesë për asetet mund të merren në Zyrën Rajonale të AKP-së në Gjilan," Rr. Mulla Idrizi, nr.111, City Projects 3”, përmes telefonit + +383 (28) 310 444 ose në adresën elektronike info@pak-ks.org. 
15. Në çmimin e ofertuar duhet të përfshihen të gjitha tatimet dhe detyrimet fiskale të aplikueshme sipas legjislacionit të Republikës së Kosovës, përfshirë edhe TVSH-në, kur është e aplikueshme. 
16. Në rast se pranohen dy ose më shumë oferta me vlerë të njëjtë, përparësi do të ketë oferta e dorëzuar më herët sipas evidencës zyrtare të protokollit të AKP-së. 
17. Për dorëzimin e ofertës duhet të përdoret Formulari adekuat për Dorëzim të Ofertës, formulari për qiradhënie mujore (për qiradhënie komerciale), të cilët formularë mund të merren në Zyrën Rajonale të AKP-së, apo të shkarkohen nga ueb-faqja: www.pak-ks.org. Nëse nuk përdoret forma adekuate e ofertimit, ofertuesi do të diskualifikohet. 
18. AKP-ja dhe Autoriteti i Likuidimit rezervojnë të drejtën që, në çdo fazë të procedurës dhe para nënshkrimit të kontratës, të anulojnë procedurën e qiradhënies ose të tërheqin një ose më shumë njësi nga procedura pa detyrim për kompensim ndaj ofertuesve. 
Pagesa e Qiramarrjes: 
Ofertuesit fitues është i obliguar që të paguaj shumat me pagesa të rregullta paraprake mujore, duke filluar me pagesën e parë të caktuar në fillimin e kësaj Kontrate të Qirasë, dhe, deri në masën që është e zbatueshme, me pagesa mujore në vijim, të caktuara në të njëjtën ditë të muajit vijues, (apo më herët në rast se data e pagesës së parë apo ndonjë pagesë tjetër mujore rastis të jetë ndonjë festë publike.  
Dispozita të përgjithshme:
Asetet e listuara të këtyre njësive të paraqitura më lartë ofrohen për dhënie me qira “ashtu siç janë” dhe “ku janë”. Ofertuesit kanë përgjegjësinë të verifikojnë përshkrimin dhe kushtet aseteve (gjendjen faktike) dhe AKP respektivisht Autoriteti i Likuidimit i NSh-ve përkatëse do të konsiderojë se ofertuesit kanë dijeni të mjaftueshme në lidhje me pronat e ofruara për qiradhënie dhe nuk do të jenë përgjegjës për ndonjë pengim të posedimit-shfrytëzimit eventual.
Përderisa këto asete ofrohen për shfrytëzim komercial/industrial, atëherë Autoriteti i Likuidimit njofton të gjithë qirmarrësit potencial se në rast se të njëjtit nuk do të mund të ushtrojnë veprimtaritë e planifikuara për shkak të mos pajisjes me leje komunale apo për shkak të kufizimeve tjera ligjore, Autoriteti i Likuidimit nuk do ju njeh të drejtën në kompensim apo lirimin nga qiraja mujore, andaj është përgjegjësi e secilit qiramarrës potencial që brenda afateve të arsyeshme të hulumtojnë dhe kryen verifikimet e duhura pranë institucioneve relevante, nëse veprimtaritë komerciale/industriale mund të kryhen në këto hapësira. 
Ofertuesit me ndalesë ofertimi:
•	Personat fizik apo juridik të cilët kanë uzurpuar paluajtshmërinë në pronësi shoqërore të cilët kaë refuzuar për të hyrë në marrdhënie kontraktuale të qirasë dhe të paguajnë për periudhën retroaktive të shfrytëzimit, ndaj të cilëve Agjencia apo NSh -ja ka iniciuar procedurë gjyqësore për lirimin e pronës dhe kompensimin e dëmeve eventuale;
•	Personat fizik dhe juridik që: (i) nuk i kanë respektuar kushtet e ndonjë kontrate të lidhur me Agjencinë ose me çfarëdo ndërmarrje që administrohet nga Agjencia (ekzistenca dhe natyra e atij mosrespektimi do të përcaktohet nga Agjencia sipas zgjedhjes së saj), (ii) kanë borxh ose gjobë të pashlyer ndaj Agjencisë ose ndonjë ndërmarrje që administrohet nga Agjencia, (iii) personat fizik ose juridik të cilët nuk kanë paguar gjobat e caktuara nga Agjencia ose që i nënshtrohen ndonjë kërkesëpadie ose kontesti (pa marrë parasysh nëse çështja e tillë është ngritur në gjykatë apo tjetërkund).
Ofertat do të pranohen me 18.11.2026  prej orës 10:00 - 12:00
në zarf të mbyllur për secilën njësi veç e veç në:

Divizioni i Zyrës Rajonale të AKP-së në Gjilan
Adresa: Rr. Mulla Idrizi, nr.111, City Projects 3, Gjilan
Tel: 028 310 044
e-mail: info@pak-ks.org;  www.pak-ks.org

AGJENCIA KOSOVARE E PRIVATIZIMIT
KOSOVSKA AGENCIJA ZA PRIVATIZACIJU
PRIVATISATION AGENCY OF KOSOVO





